**12.09.2025.**

**E-pasta nosaukums**

Manipulāciju saraksta izmaiņas no 01.09.2025.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta[[1]](#footnote-1) pārskatīšana un grozījumu sagatavošana – aktualizētais manipulāciju saraksts stājas spēkā ar 2025. gada 1. septembri, un tā aktualizētā versija ir pievienota vēstules pielikumā, kā arī publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”.

Dienests informē, ka manipulāciju saraksta izmaiņas ir veiktas ārpus ierastās kārtības, kas paredz līgumpartnerus brīdināt vismaz 3 mēnešus iepriekš. Izmaiņas saistītas ar ārpuskārtas pilotprojektu integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas. Pilotprojekts paredz savlaicīgi sniegt multiprofesionālu un kompleksu palīdzību un atbalstu nepilngadīgajiem, kuri pārmērīgi lieto atkarību izraisošas vielas, lai novērstu turpmāku atkarību un citu veselības, kā arī sociālo problēmu veidošanos. Pilotprojekta īstenotāji ir VSIA “Bērnu klīniskā universitātes slimnīca”, VSIA "Slimnīca “Ģintermuiža“" un no 2026.gada 1.janvāra arī VSIA Bērnu psihoneiroloģiskā slimnīcā „Ainaži”.

Lai īstenotu pilotprojektu, tiek paplašināti apmaksas nosacījumi manipulācijām:

1. 13079 “Transporta izmaksas mobilās psihiatriskās komandas izbraukumiem“, precizējot, ka to var norādīt arī pilotprojekta ietvaros;
2. 13040 “Kognitīvo procesu izpēte“, 13041 “Intelekta izpēte“, 13042 “Emocionālās un sociālās sfēras izpēte“, 13044 “Autiska spektra traucējumu psiholoģiskā diagnostika“ papildinot, ka to var norādīt pilotprojekta ietvaros par klīniskā psihologa veiktajiem izpētes rezultātiem.

Kā arī ir izveidotas jaunas manipulācijas Psihiatrijas un narkoloģijas sadaļā:

1. VSIA “Bērnu klīniskā universitātes slimnīca” atkarību izraisošu vielu lietojoša jaunieša izvērtēšana observācijā;
2. VSIA "Slimnīca "Ģintermuiža"" un VSIA "Bērnu psihoneiroloģiskā slimnīca "Ainaži" divas statistikas manipulācijas par stacionāro programmu līdz 30 dienām vai līdz 60 dienām;
3. Stacionārajām programmām VSIA "Slimnīca "Ģintermuiža"" un VSIA "Bērnu psihoneiroloģiskā slimnīca "Ainaži" piemaksa par papildus speciālistu darbu rehabilitācijas komandā;
4. VSIA “Bērnu klīniskā universitātes slimnīca” un VSIA "Slimnīca "Ģintermuiža"" sadarbības uzskaitei par starpinstuticionālu sanāksmi pacienta dinamiskās novērošanas nodošanai;
5. Darba uzskaitei VSIA “Bērnu klīniskā universitātes slimnīca” ambulatorās multiprofesionālās komandas ietvaros.



1. Manipulāciju saraksts tiek veidots atbilstoši Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” 2.14. un 54.7. punktam un tajā ir iekļautas manipulācijas, kas tiek apmaksātas no valsts budžeta līdzekļiem. [↑](#footnote-ref-1)